**ตัวบ่งชี้ที่ 7.4 : ระบบบริหารความเสี่ยง (สกอ.)**

**ชนิดของตัวบ่งชี้ : กระบวนการ**

**ระดับตัวบ่งชี้ : สถาบัน**

**รอบระยะเวลาเก็บข้อมูล : ปีการศึกษา (1 มิ.ย. 56 – 31 พ.ค. 57)**

**ผู้จัดเก็บข้อมูล :** น.ส.กานต์รวี โกมลดิษฐ์, นายอรรถพล คำเสนาะ, น.ส.มลฤดี ภูจาดส่วนประสานงานเพื่อการบริหารจัดการกลาง

**เกณฑ์การประเมิน**

|  |  |  |  |  |
| --- | --- | --- | --- | --- |
| **คะแนน 1** | **คะแนน 2** | **คะแนน 3** | **คะแนน 4** | **คะแนน 5** |
| มีการดำเนินการ  1 ข้อ | มีการดำเนินการ  2 ข้อ | มีการดำเนินการ  3 หรือ 4 ข้อ | มีการดำเนินการ  5 ข้อ | มีการดำเนินการ  6 ข้อ |

รอบระยะเวลาเก็บข้อมูล : ปีการศึกษา (1 มิ.ย.56 – 31 พ.ค.57)

ผลการประเมินปีการศึกษา 2554 ………6……ข้อ : ...........5.......….คะแนน

เป้าหมายของปีการศึกษา 2555 ………6……ข้อ : ...........5.......….คะแนน 🗹 บรรลุเป้าหมาย

ผลการประเมินตนเองปีการศึกษา 2555 ………6……ข้อ : ...........5.......….คะแนน 🗷 ไม่บรรลุเป้าหมาย

|  |  |  |  |
| --- | --- | --- | --- |
| **ข้อ** | **การดำเนินงานตามเกณฑ์มาตรฐาน** | **การดำเนินการ** | |
| มี | ไม่มี |
| 1 | มีการแต่งตั้งคณะกรรมการหรือคณะทำงานบริหารความเสี่ยง โดยมีผู้บริหารระดับสูงและตัวแทนที่รับผิดชอบพันธกิจหลักของส่วนงานวิชาการ ร่วมเป็นคณะกรรมการหรือคณะทำงาน | ✓ |  |
| 2 | มีการวิเคราะห์และระบุความเสี่ยง และปัจจัยที่ก่อให้เกิดความเสี่ยงอย่างน้อย 3 ด้าน ตามบริบทของส่วนงานวิชาการ ตัวอย่างเช่น   * ความเสี่ยงด้านกลยุทธ์ (การทบทวนแผนปฏิบัติงานให้สอดคล้องกับแผนกลยุทธ์ของหน่วยงาน, การผลิตบัณฑิตตามแผนที่กำหนด) * ความเสี่ยงด้านการเงิน (การบริหารบัญชีทางการเงินของวิทยาลัย, การวางแผนตั้งงบประมาณแต่ละปี) * ความเสี่ยงด้านการปฏิบัติงาน (การปฏิบัติงานให้กระชับและรวดเร็วเป็นระบบ ) * ความเสี่ยงด้านนโยบาย/กฎหมาย/ระเบียบ/ข้อบังคับ * ความเสี่ยงด้านภาพลักษณ์และชื่อเสียง (การผลิตบัณฑิตให้ได้คุณภาพตามมาตรฐานวิชาการและวิชาชีพ) * ความเสี่ยงด้านสิ่งแวดล้อม (สภาพความแออัดของโรงอาหารคณะ, สภาพภูมิทัศน์บริเวณโดยรอบสถาบัน, ปรับปรุงเส้นทางการคมนาคมและการจราจร) * ความเสี่ยงด้านสุขภาพ (สำรวจจากการเกิดอุบัติเหตุของนักศึกษาและบุคลากรของสถาบัน, ) * อื่น ๆ ตามบริบทของสถาบัน | ✓ |  |
| 3 | มีการประเมินโอกาสและผลกระทบของความเสี่ยงและจัดลำดับความเสี่ยงที่ได้จากการวิเคราะห์ในข้อ 2 | ✓ |  |
| 4 | มีการจัดทำแผนบริหารความเสี่ยงที่มีระดับความเสี่ยงสูง และดำเนินการตามแผน | ✓ |  |
| 5 | มีการติดตาม และประเมินผลการดำเนินงานตามแผน และรายงานต่อคณะกรรมการประจำส่วนงานวิชาการ เพื่อพิจารณาอย่างน้อยปีละ 1 ครั้ง | ✓ |  |
| 6 | มีการนำผลการประเมิน และข้อเสนอแนะจากคณะกรรมการประจำส่วนงานวิชาการ ไปใช้ในการปรับแผนหรือวิเคราะห์ความเสี่ยงในรอบปีถัดไป | ✓ |  |

**เกณฑ์มาตรฐาน / ผลการดำเนินงาน : ข้อ**

1. มีการแต่งตั้งคณะกรรมการหรือคณะทำงานบริหารความเสี่ยง โดยมีผู้บริหารระดับสูงและตัวแทนที่รับผิดชอบพันธกิจหลักของสถาบัน ร่วมเป็นคณะกรรมการหรือคณะทำงาน

สถาบันมีการดำเนินการดังนี้

1. มีการแต่งตั้งคณะกรรมการและคณะทำงานบริหารความเสี่ยง โดยมีผู้บริหารระดับสูงและตัวแทนที่รับผิดชอบภารกิจหลักของหน่วยงานร่วมเป็นคณะกรรมการบริหารความเสี่ยงของสถาบัน อ้างถึงคำสั่งแต่งตั้งคณะอนุกรรมการบริหารความเสี่ยงของสถาบัน ที่ 0142/2557 และคำสั่งแต่งตั้งคณะทำงานบริหารความเสี่ยง ที่ 1393/2556
2. มีการระบุรายละเอียดการทำงานของคณะอนุกรรมการบริหารความเสี่ยงและคณะทำงานบริหารความเสี่ยงสถาบัน ดังนี้

* รับทราบนโยบายการบริหารความเสี่ยง ประจำปีงบประมาณ 2557
* ปรับปรุงรูปแบบการกรอกข้อมูลความเสี่ยง ประจำปีงบประมาณ 2557
* วิเคราะห์ความเสี่ยงภายในสำนัก ประจำปีงบประมาณ 2557
* จัดประชุมเชิงปฏิบัติการเพื่อกำหนดรายการควบคุมความเสี่ยงภายในองค์กร
* จัดทำรายงานการควบคุมความเสี่ยงเพื่อดำเนินการในสำนัก ประจำปีงบประมาณ 2557

1. มีการแต่งตั้งที่ปรึกษาด้านการบริหารความเสี่ยงของสถาบัน โดยมีผู้ทรงคุณวุฒิจากภายนอกเป็นที่ปรึกษา อ้างถึงคำสั่งแต่งตั้งที่ปรึกษาด้านการบริหารความเสี่ยงของสถาบัน ที่ 013/2555 ตามมติสภาสถาบันเทคโนโลยีพระจอมเกล้าเจ้าคุณทหารลาดกระบัง ในการประชุม ครั้งที่ 4/2555 เมื่อวันที่ 25 เมษายน 2555 และได้มีการแต่งตั้งที่ปรึกษาเพิ่มเติม อ้างถึงคำสั่งแต่งตั้งที่ปรึกษาด้านการบริหารความเสี่ยงของสถาบัน ที่ 009/2556 ตามมติสภาสถาบันเทคโนโลยีพระจอมเกล้าลาดกระบัง ในการประชุม ครั้งที่ 6/2556 เมื่อวันที่ 26 มิถุนายน 2556

(หลักฐานอ้างอิง 7.4-1/1 ถึง 7.4-1/3)

2. มีการวิเคราะห์และระบุความเสี่ยง และปัจจัยที่ก่อให้เกิดความเสี่ยงอย่างน้อย 3 ด้าน ตามบริบทของสถาบัน ตัวอย่างเช่น

* ความเสี่ยงด้านกลยุทธ์ (การบริหารจัดการที่มีประสิทธิภาพ, แผนกลยุทธ์ของคณะต้องสอดคล้องเพื่อบรรลุวิสัยทัศน์1 ใน 10ของอาเซียน, เพื่อผลิตบัณฑิตให้มีคุณภาพตรงตามมาตรฐานวิชาการและวิชาชีพ และเป็นที่ต้องการของตลาดแรงงาน)
* ความเสี่ยงด้านการเงิน (สถานะทางการเงินที่คล่องตัว, จำนวนการรับนักศึกษาแรกเข้าไม่ตรงตามแผนที่ตั้งไว้)
* ความเสี่ยงด้านการปฏิบัติงาน (บุคลากรไม่มีคุณภาพทักษะและทำงานอย่างมืออาชีพในระดับภูมิภาคอาเซียน, การเพิ่มพูลและส่งเสริมทักษะการปฏิบัติงานของบุคลากร)
* ความเสี่ยงด้านชุมชน (สถานบันเทิงอยู่บริเวณรอบสถาบันและหอพัก)
* ความเสี่ยงด้านนโยบาย/กฎหมาย/ระเบียบ/ข้อบังคับ (นโยบายรวมศูนย์ของสำนักทะเบียน สำนักบริการคอมพิวเตอร์ สำนักส่งเสริมและบริการวิชาการ และสำนักหอสมุดกลาง)
* ความเสี่ยงด้านสิ่งแวดล้อม (กระแสไฟฟ้าตก ดับ ไม่เสถียร(วิทยาเขตชุมพรฯ))
* อื่น ๆ ตามบริบทของสถาบัน

ปัจจัยดังกล่าวเป็นปัจจัยต้นเหตุที่แท้จริง ที่คณะกรรมการบริหารความเสี่ยงได้วิเคราะห์โดยการใช้แนวคิดที่เกี่ยวข้องกับคน วิธีการปฏิบัติงาน อาคารสถานที่ เป็นต้น และมีการจัดเรียงความสำคัญของปัจจัยเสี่ยงที่มีการพิจารณาที่มีการพิจารณามิติของโอกาสและผลกระทบจากความเสี่ยงประกอบการดำเนินการบริหารความเสี่ยง (หลักฐานอ้างอิง 7.4-2/1 ถึง 7.4-2/2)

3. มีการประเมินโอกาสและผลกระทบของความเสี่ยงและจัดลำดับความเสี่ยงที่ได้จากการวิเคราะห์ในข้อ 2

สถาบันมีการระบุความเสี่ยงและปัจจัยเสี่ยงแล้ว คณะกรรมการบริหารความเสี่ยงได้มีการประเมินและวิเคราะห์ความเสี่ยง ซึ่งเริ่มจากจากประเมินความเสี่ยงที่ยังไม่มีกิจกรรมควบคุมก่อน โดยพิจารณาจากผลกระทบและโอกาสที่จะเกิดปัจจัยเสี่ยงนั้นๆ เพื่อจัดลำดับความเสี่ยงโดยนำกิจกรรมที่มีความเสี่ยง ระดับคะแนน 20-25 (สูงมาก) และระดับคะแนน 15-19 (สูง) มาจัดทำแผนการดำเนินการบริหารความเสี่ยงเพื่อให้ความเสี่ยงนั้นอยู่ในระดับที่ยอมรับได้

(หลักฐานอ้างอิง 7.4-3)

4. มีการจัดทำแผนบริหารความเสี่ยงที่มีระดับความเสี่ยงสูง และดำเนินการตามแผน

สถาบันมีการจัดทำแผนการดำเนินงานการบริหารความเสี่ยง เพื่อให้การบริหารความเสี่ยงมีประสิทธิภาพ โดยเชิญประชุมคณะทำงานประสานงานบริหารความเสี่ยงและผู้ที่เกี่ยวข้อง เพื่อสร้างความเข้าใจในการกำหนดมาตรการหรือแผนปฏิบัติการที่จะดำเนินการแก้ไขหรือป้องกันความเสี่ยงที่เกิดขึ้นอย่างเป็นรูปธรรม เพื่อให้ทุกส่วนงานนำนโยบายไปสู่การปฏิบัติ เพื่อผลักดันนโยบายให้บรรลุวัตถุประสงค์และเป้าหมายของสถาบัน

(หลักฐานอ้างอิง 7.4-4/1 ถึง 7.4-4/4)

5. มีการติดตาม และประเมินผลการดำเนินงานตามแผน และรายงานต่อสภาสถาบัน เพื่อพิจารณาอย่างน้อย ปีละ 1 ครั้ง

สถาบันมีการติดตาม และประเมินผลการดำเนินงานดังนี้

รายงานความก้าวหน้าหรือผลการดำเนินงานตามแผนต่อสภาสถาบัน โดยคณะทำงานบริหารความเสี่ยงได้สรุปการดำเนินกิจกรรมในการบริหารความเสี่ยงที่คณะ / วิทยาลัย / วิทยาเขต / สำนัก ได้รายงานการประเมินผลและการการปรับปรุงการควบคุมภายใน (แบบรายงาน ปย.2) ต่อคณะกรรมการบริหารความเสี่ยงระดับสถาบัน ซึ่งรายงานดังกล่าวประกอบด้วยความเสี่ยงที่เกิดขึ้น การควบคุมที่มีอยู่ การประเมินผลการควบคุม การปรับปรุงการควบคุม ระยะเวลาการดำเนินงานแล้วเสร็จและผู้รับผิดชอบ

รายงานสรุปผลการดำเนินงานและประเมินผลสำเร็จของการดำเนินงาน ปัญหาอุปสรรคและแนวทางแก้ไข พร้อมข้อเสนอแนะในการปรับปรุงแผนการดำเนินต่อสภาสถาบัน โดยมีการติดตามความก้าวหน้าหรือผลการดำเนินงานการบริหารความเสี่ยงจากส่วนงาน ที่เกี่ยวข้องในการดูแลรับผิดชอบกิจกรรมควบคุมการบริหารความเสี่ยง โดยให้ส่วนงานรายงานผลการติดตามประเมินผลและการปรับปรุงการควบคุมภายใน (แบบติดตาม ปย.2) เพื่อสรุปเป็นภาพรวมของสถาบัน ซึ่งคณะกรรมการบริหารความเสี่ยงจะนำเสนอผลการดำเนินงานตามแผนบริหารความเสี่ยงต่อที่ประชุมสภาบันเพื่อให้ข้อเสนอแนะ และนำข้อเสนอแนะจากสภาสถาบันไปใช้ในการปรับแผนหรือวิเคราะห์ความเสี่ยงในรอบปีถัดไป

(หลักฐานอ้างอิง 7.4-5/1 ถึง 7.4-5/3 )

6. มีการนำผลการประเมิน และข้อเสนอแนะจากสภาสถาบัน ไปใช้ในการปรับแผนหรือวิเคราะห์ความเสี่ยงในรอบปีถัดไป

สถาบันมีเลขานุการคณะกรรมการบริหารความเสี่ยง สรุปผลการดำเนินงานการบริหารความเสี่ยงของสถาบัน ประจำปีงบประมาณ พ.ศ. 2556 รอบระยะเวลา 12 เดือน จากการติดตามผลการดำเนินงานตามแผนและรายงานต่อสภาสถาบันเพื่อพิจารณา ซึ่งมติสภาสถาบัน ครั้งที่ 14/2556 เมื่อวันที่ 18 ธันวาคม 2556 ได้พิจารณารายงานผลการวิเคราะห์ความเสี่ยงตามที่คณะกรรมการบริหารความเสี่ยงระดับสถาบันเสนอแล้ว โดยมีข้อเสนอแนะดังนี้

1. ให้สถาบันดำเนินการบริหารความเสี่ยงด้านกระบวนการบริหารจัดการในด้านต่างๆ ด้วย เนื่องจากมีความสำคัญที่จะส่งผลกระทบให้เกิดความเสี่ยงในด้านต่างๆ เช่น กระบวนการจัดการเรียนการสอนมีผลต่อคุณภาพของนักศึกษาเป็นต้น
2. ให้เริ่มแผนปฏิบัติงานของคณะกรรมการบริหารความเสี่ยง ตั้งแต่ต้นปีงบประมาณ เพื่อให้มีระยะเวลาเพียงพอแก่การดำเนินงานและปรับปรุงกระบวนการบริหารจัดการความเสี่ยงตามข้อแนะนำของคณะที่ปรึกษาด้านการบริหารความเสี่ยงให้เรียบร้อยก่อนเสนอต่อสภาสถาบัน
3. ให้ปรับปรุงกระบวนการบริหารความเสี่ยง โดยให้กำหนดการบริหารความเสี่ยงจากระดับสถาบันลงสู่ส่วนงานต่างๆ (ระดับบนลงล่าง) เพื่อให้เห็นภาพกว้างที่เป็นความเสี่ยงเชิงกลยุทธ์ของสถาบัน เนื่องจากที่ผ่านมากระบวนการบริหารความเสี่ยงยังเป็นเพียงการกำหนดความเสี่ยงจากระดับส่วนงานขึ้นสู่ระดับสถาบัน

**รายการเอกสารหลักฐาน**

|  |  |
| --- | --- |
| 7.4-1/1 | คำสั่งแต่งตั้งคณะกรรมการบริหารความเสี่ยงระดับสถาบัน |
| 7.4-1/2 | คำสั่งแต่งตั้งคณะทำงานบริหารความเสี่ยง |
| 7.4-1/3 | คำสั่งแต่งตั้งที่ปรึกษาด้านการบริหารความเสี่ยงของสถาบัน |
| 7.4-2/1 | แบบประเมินและวิเคราะห์ความเสี่ยง (ERM-01) |
| 7.4-2/2 | แบบประเมินมาตรการควบคุมความเสี่ยง (ERM-02) |
| 7.4-3 | แผนการบริหารจัดการความเสี่ยง (ERM-03) |
| 7.4-4/1 | แผนการดำเนินงานการบริหารความเสี่ยงของสถาบัน ประจำปีงบประมาณ พ.ศ. 2557 |
| 7.4-4/2 | รายงานการประเมินผลและการปรับปรุงการควบคุมภายใน แบบ ปย.2 (ภาพรวมของสถาบัน) |
| 7.4-4/3 | แบบรายงานแผนและการปรับปรุงการควบคุมภายในระดับสถาบัน (แบบ ปอ.1 และ ปอ.3) |
| 7.4-4/4 | รายงานการประชุมคณะทำงานประสานงานบริหารความเสี่ยง ประจำปีงบประมาณ 2557 ครั้งที่ 1/2557 |
| 7.4-5/1 | แบบติดตาม ปย.2 ภาพรวมสถาบัน (ปี 2556 รอบ 12 เดือน) |
| 7.4-5/2 | แบบติดตาม ปย.2 ภาพรวมสถาบัน (ปี 2557 รอบ 6 เดือน) |
| 7.4-5/3 | สรุปผลการดำเนินงานบริหารความเสี่ยงเสนอต่อที่ประชุมสภาสถาบัน ครั้งที่ 14/2556 |
| 7.4-6 | มติสภาสถาบันครั้งที่ 14/2556 |